El termini per presentar la sol·licitud és de l'11 de juliol al 10 de setembre de 2020, ambdós inclosos.
Al formulari de sol·licitud, degudament formalitzat, s'ha d'adjuntar un annex per a cada acció sol·licitada, que inclourà el projecte elaborat per l'associació, i el pressupost complet i detallat de cada acció sol·licitada segons model.
També s'han de presentar les declaracions responsable incloses al formulari de sol·licitud.
La presentació de la sol·licitud comporta la sol·licitud implícita de la bestreta.
En el cas que l'associació no vulgui acceptar la bestreta haurà de presentar, mitjançant el formulari d'aportació de documentació, un escrit de renúncia de la bestreta.
Requisits de l'acció a subvencionar:
Requisits que han de complir les associacions sol·licitants per a totes les línies de subvencions:
L'associació sol·licitant ha de complir els requisits així com qualsevol altra obligació legal o reglamentària que pugui afectar-los.
S'estableix una fase de revisió en la qual l'Institut Català de l'Acolliment i de l'Adopció ha de verificar el compliment dels requisits per adquirir la condició de beneficiari de la subvenció.
L'incompliment dels requisits establers comporta la inadmissió de la sol·licitud.
Es prioritzaran les accions adreçades a:
Especificitats de la línia de subvenció i/o tipus d'acció/accions:
No podran obtenir la condició de beneficiari de la present subvenció les associacions que, acreditades per l'Institut Català de l'Acolliment i de l'Adopció, intervinguin en els processos d'acolliment i/o adopcions de menors.
En cap cas poden obtenir la condició de beneficiari de la present subvenció les associacions en les quals les normes d'accés, funcionament o utilització de mitjans i instal·lacions impliquin de fet o de dret una discriminació per raó de sexe o qualsevol altra condició o circumstància personal o social.
Compatibilitat de les subvencions:
Les subvencions són compatibles amb qualsevol altre ajut obtingut per l'associació sol·licitant per a la realització de la mateixa acció procedent d'altres entitats públiques o privades, nacionals o internacionals, mentre no superi el cost total de l'acció a desenvolupar per l'associació beneficiària.
La puntuació màxima és de 100 punts.
Per poder atorgar la subvenció és necessari que l'activitat sol·licitada obtingui un mínim de 50 punts de la puntuació establerta.
L'obtenció de la puntuació mínima no dona per si mateixa cap dret a obtenir la concessió de la subvenció.
En cas d'empat en la puntuació final, s'han d'ordenar les associacions en funció de la puntuació obtinguda en el primer criteri de valoració dels projectes i les activitats i, en cas que es repeteixi l'empat, se seguirà el mateix descrit.
Cada associació ha de presentar un sol formulari de sol·licitud amb totes les subvencions que sol·liciti.
En el cas que una associació tramiti més d'un formulari, aquests no s'acumulen.
La proposta de resolució provisional de concessió de les subvencions es notifica mitjançant la publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que es puguin utilitzar addicionalment altres mitjans electrònics.
Aquesta publicació substitueix la notificació individual i té els mateixos efectes, d'acord amb l'article 45.1.b) de la Llei 39/2015, d'1 d'octubre.
Com i quan es rep la resolució?
El termini màxim per emetre i notificar la resolució és el 31 de desembre del 2020.
Un cop transcorregut aquest termini, si no s'ha dictat i notificat resolució expressa, la sol·licitud s'entén desestimada per silenci administratiu.
Contra la resolució, que no exhaureix la via administrativa, les persones interessades poden interposar un recurs d'alçada davant la direcció de l'Institut Català de l'Acolliment i de l'Adopció, òrgan competent que va dictar l'acte, o davant la persona titular del Departament de Treball, Afers Socials i Famílies, que és l'òrgan competent per resoldre el recurs.
El termini per a la interposició d'aquest recurs és d'un mes a comptar de l'endemà de la notificació de la resolució.